“Адмирал” сабагы: прокурорлар дисциплинар җаваплылыкка тартылды

	11 мартта Казандагы “Адмирал” сәүдә үзәгендә булган янгыннан соң зур тикшерү башланды. Татарстанның Гадәттән тыш хәлләр министрлыгына 16 апрельгә кадәр республика буенча 239 сәүдә ноктасын тикшерү бурычы куелды. 	 Беренче булып Чаллыдагы “Комсомольский” базарының ябылуы турында да язган идек инде. Татарстан Прокуратурасы матбугат хезмәте хәбәренә караганда, куркынычсызлык кагыйдәләрен бозган өчен, прокуратура Казандагы берничә эре сәүдә ноктасының эшчәнлеген туктатуын таләп иткән: 76 эшмәкәр эшләгән “Эмми” җаваплылыгы чикләнгән җәмгыятендә (Тукай урамы, 115) - 16, “Проспект” сәүдә үзәгенең ике объектында (Җиңү проспекты, 50А, 50Б) 14 кагыйдә бозу очрагы ачыкланган. Себер тракты, 34 адресы буенча урнашкан күпфункциональ комплекста 265 хилафлык (!) теркәлгән. 

Шәһри Казан

	№   |  	


